Subject: Ed: MKKM, Bigbank AS
From: "Toomas Talviste - PMK" <[email-masked]>
To: "Kohtute Infoteenistus - KOHTUD" <[email-masked]>
Date: Thu, 26 Feb 2026 09:00:07 +0200

Saatja: Leana Land <[email-masked]>
Saadetud: esmaspäev, 09. veebruar 2026 14:46
Adressaat: Toomas Talviste - PMK <[email-masked]>
Teema: MKKM, Bigbank AS

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Toomas Talviste

Pöördume Teie poole seoses maksekäsu kiirmenetluses esitatud 
tarbijakrediidinõuetega, mille osas on kohus jätnud mitmed avaldused 
rahuldamata põhjendusel, et nõuded ei ole sissenõutavaks muutunud, kuigi 
avaldustele on lisatud lepingute ülesütlemise teated.

Teie poolt 07.05.2025 edastatud kirjas selgitasite maksekäsuosakonna 
seisukohta tarbijakrediidinõuete menetlemise võimalikkuse kohta maksekäsu 
kiirmenetluses. Märgitud on, et maksekäsu kiirmenetluses on võimalik 
tarbijakrediidinõuet menetleda juhul, kui avaldaja esitab lepingu ja 
arvutused võlgniku tehtud tagasimaksete kohta ning nõuab üksnes põhivõlga, 
seadusjärgset intressi ja viivist.

Alates 2025. aasta detsembrist oleme võlausaldajana esitanud ligikaudu 90 
maksekäsu kiirmenetluse avaldust. Avalduste esitamisel oleme lähtunud 
eesmärgist kasutada maksekäsu kiirmenetlust kui seadusega ette nähtud 
kiiremat ja ökonoomsemat võimalust täitedokumendi saamiseks, arvestades 
nõuete suurust, võlgnike profiili ja muid asjakohaseid asjaolusid. Avaldusi 
ei ole esitatud lähtekohast, et võlausaldaja tunnistaks vastutustundliku 
laenamise kohustuse rikkumist VÕS § 403 prim 4 lg 7 tähenduses.

Kõigile avaldustele on lisatud lepingud, lepingute ülesütlemise teated ning 
arvutused võlgnike poolt tehtud tagasimaksete kohta. Avaldustes nõutakse 
üksnes põhivõlga ja viivist ning lepingus sätestatud lisatasusid ei ole 
nõutud. Sellest hoolimata oleme saanud mitmeid maksekäsu kiirmenetluse 
avalduse rahuldamata jätmise määrusi põhjendusel, et nõuded ei ole 
sissenõutavaks muutunud.

Eeltoodust tulenevalt soovime paluda täiendavat selgitust, millistel 
õiguslikel alustel ei loeta tarbijakrediidilepingust tulenevat nõuet 
maksekäsu kiirmenetluses sissenõutavaks olukorras, kus avaldusele on lisatud 
lepingu ülesütlemise teade.

Samuti soovime paremini mõista, kuidas maksekäsu kiirmenetlust 
tarbijakrediidilepingutest tulenevate nõuete puhul praktikas kasutada saab. 
Kui lepingu ülesütlemisest ei piisa nõude sissenõutavaks muutumise 
tuvastamiseks, tekib küsimus, kas sellisel juhul eeldatakse maksekäsu 
kiirmenetluses lepingu tähtaja saabumise äraootamist või on olemas 
täiendavad eeldused või asjaolud, mida kohus peab oluliseks.

Meie eesmärk on esitada maksekäsu kiirmenetluse avaldusi kooskõlas kehtiva 
õiguse ja kohtu seniste selgitustega ning vältida põhjendamatut kohtu 
koormamist. Palume seetõttu selgitada, millistel eeldustel loetakse 
tarbijakrediidilepingust tulenev nõue maksekäsu kiirmenetluses 
sissenõutavaks ning milliseid dokumente peab avaldus sellisel juhul 
sisaldama, et nõuet oleks võimalik maksekäsu kiirmenetluses menetleda.

Parimate soovidega | Best regards

Leana Land
Kohtumenetluse osakonna tiimijuht

Litigation Team Lead

+372 731 1333

[email-masked]

Bigbank www.bigbank.ee <https://www.bigbank.ee/>
Riia 2, 51004 Tartu, Estonia

KONFIDENTSIAALSUSTEADE: Käesolev e-kiri võib sisaldada konfidentsiaalset 
informatsiooni. Selle informatsiooni kasutamine on keelatud kõigile peale 
e-kirja adressaadi. Informatsiooni avaldamine võib olla seadusega keelatud. 
Kui Te saite käesoleva e-kirja ekslikult, palun kontakteeruge saatjaga ning 
kustutage saadud materjal alaliselt.

CONFIDENTIALITY DISCLAIMER: The e-mail and its attachments are intended only 
for the person to whom it is addressed and may contain confidential and/or 
privileged information. Disclosure of information therein may be prohibited 
by law. Any review, retransmission, dissemination or other use of, or taking 
of any action in reliance upon, this information by persons other than the 
intended recipient is prohibited. If you received this in error, please 
contact the sender and delete the material from your IT systems